Դեյվիդ Պետերսոն

Դեյվիդ Պետերսոն (, ), համակարգչային գիտության ամերիկացի գիտնական, միկրոպրոցեսորների մշակող, Բերկլիի Կալիֆոrնիայի համալսարանի ինֆորմատիկայի պրոֆեսոր, 1977 թվականից՝ Turing մրցանակի դափնեկիր (2017)։ Հայտնի է RISC-պրոցեսորների նախագծում ունեցած ներդրումով, այդ թվում՝ որպես Berkeley RISC նախագծի ղեկավար (որի շրջանակներում ստեղծվել են RISC i և RISC II պրոցեսորներ) և «RISC» տերմինի հեղինակ։

Սովորել է Լոս Անջելեսի կալիֆոռնյան համալսարանում, բակալավրի աստիճան ստացել է 1969 թվականին, մագիստրոսի աստիճան՝ 1970 թվականին, 1976 թվականին պաշտպանել է դոկտորական ատենախոսություն Դևիդ Մարտինի (David F. Martin) և Ջերալդ Էսթրինի ղեկավարությամբ:

Որոշ ժամանակ եղել է Կալիֆոռնիայի Բերքլիի համալսարանի ինֆորմատիկայի ֆակուլտետի նախագահ (), ղեկավարել է Computer Research ասոցիացիան։ Խորհրատվություն է տվել SPARC նախագծի մասին։ Մտնում էր ԱՄՆ նախագահին առընթեր տեղեկատվական տեխնոլոգիաների խորհուրդի մեջ (PITAC) 2003-2005 թվականներին։ 2004-2006 թվականներին ընտրվել է Association for Computing Machinery (ACM)-ի նախագահ։ Գիտության զարգացման աջակցության ամերիկյան ասոցիացիայի գործող անդամ (Ֆելո)։

1990-ական-2000- ական թվականներին մշակել է RISC-ճարտարապետության մի քանի տարբերակներ, ներառյալ ուսումնական DLX-ը և հեռանկարային ազատ RISC-V-ն, ուսումնասիրել է հիշողության և պրոցեսորների ինտեգրման հարցերը (Berkeley IRAM project):

Արժանացել է բազմաթիվ մրցանակների, այդ թվում՝ Ջոն ֆոն Նեյմանի մեդալ (2000), C&C Prize (2004), Էքերտ-Մոքլիի մրցանակ (2008), Թյուրինգի մրցանակ (2017)։

Ընտրյալ մատենագիտություն 

Computer Architecture: A Quantitative Approach (Ջոն Հեննեսի համահեղինակությամբ, լայնորեն օգտագործվում է որպես ուսումնական ձեռնարկ տարբեր համալսարաններում, 5 հրատարակություններ, վերջին 2011 թվականին՝ ISBN 0-12-383872-X)
Computer Organization and Design: the Hardware/Software Interface (5 հրատարակություն, վերջինը՝ 2013 թվականին, ISBN 0-12-407726-9):

Ծանոթագրություններ

Գրականություն 
 Who’s Who in America 2008. New Providence, New Jersey: Marquis Who’s Who. ISBN 978-0-8379-7010-3

Արտաքին հղումներ 
 Страница Паттерсона ACM Awards
 Страница Паттерсона университета University of California, Berkeley
 Ученики Паттерсона, получившие степень доктора философии

ԱՄՆ-ի գիտությունների ազգային ակադեմիայի անդամներ
Թյուրինգի մրցանակակիրներ
Ամերիկացի ճարտարագետներ
ԱՄՆ-ի ինֆորմատիկայի ոլորտի գիտնականներ
Ամերիկայի արվեստների և գիտությունների ակադեմիայի անդամներ
Ամերիկացի գիտնականներ